CELEX: 62020TN0529
Language: hr
Date: 2020-08-21 00:00:00
Title: Predmet T-529/20: Tužba podnesena 21. kolovoza 2020. – LR protiv EIB-a

12.10.2020   
            
            
               HR
            
            
               Službeni list Europske unije
            
            
               C 339/30
            
         
      Tužba podnesena 21. kolovoza 2020. – LR protiv EIB-a
      (Predmet T-529/20)
      (2020/C 339/38)
      Jezik postupka: španjolski
      
         Stranke
      
      
         Tužitelj: LR (zastupnik: Á. Gómez de la Cruz Pérez, odvjetnik)
      
         Tuženik: Europska investicijska banka (EIB)
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi tuženikovu odluku od 9. siječnja 2020. kojom je odbijen tužiteljev zahtjev za naknadu za preseljenje povodom njegove selidbe u mjesto od osobnog interesa nakon prestanka radnog odnosa s tuženikom kao i odluke od 15. svibnja 2020. o odbijanju tužiteljeva upravnog prigovora od 19. veljače protiv tuženikove odluke od 9. siječnja 2020;
               
            
                  —
               
               
                  poništi tuženikovu odluku od 15. svibnja 2020. kojom je odbijen tužiteljev zahtjev od 19. veljače 2020. za priznavanje prava na naknadu za preseljenje ako Opći sud Europske unije ili Sud Europske unije priznaju to pravo tužiteljâ u predmetu T-387/19, DF i DG/EIB;
               
            
                  —
               
               
                  naloži tuženiku snošenje naknade za preseljenje uvećane za zatezne kamate koje se izračunavaju po stopi Europske središnje banke uvećanoj za dva boda do potpunog plaćanja naknade;
               
            
                  —
               
               
                  naloži tuženiku snošenje svih troškova postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe pet tužbenih razloga.
      
                  1.
               
               
                  Prvi tužbeni razlog, koji se temelji na očitoj pogrešci koja se tiče prava.
                  
                              —
                           
                           
                              u tom se pogledu tvrdi da novo tumačenje iznimke predviđene člankom 13. stavkom 1. upravnih odredbi EIB-a iz 2017. godine sadržava očitu pogrešku koja se tiče prava i protivi se vlastitim aktima te institucije.
                           
                        
            
                  2.
               
               
                  Drugi tužbeni razlog, koji se temelji na povredi obveze savjetovanja s predstavnicima osoblja.
                  
                              —
                           
                           
                              u tom se pogledu ističe da je novo tumačenje istovjetno prikrivenom zakonodavnom postupku koji je provelo nenadležno tijelo uz nepoštovanje oblika i postupka tijekom kojeg se nije savjetovalo s predstavništvom osoblja.
                           
                        
            
                  3.
               
               
                  Treći tužbeni razlog, koji se temelji na povredi načela proporcionalnosti, stečenih prava, legitimnih očekivanja i nepostojanja prijelaznog sustava.
               
            
                  4.
               
               
                  Četvrti tužbeni razlog, koji se temelji na povredi načela nediskriminacije.
               
            
                  5.
               
               
                  Peti tužbeni razlog, koji se temelji na povredi obveze dužne pažnje i načela dobre uprave.